ΓΡΑΠΤΗ ΕΡΩΤΗΣΗ E-3122/02

υποβολή: Jaime Valdivielso de Cu (PPE-DE) προς την Επιτροπή

(30 Οκτωβρίου 2002)

Θέμα: Μποϋκοτάζ ευρωπαϊκών επιχειρήσεων ον λάιν στις Ηνωμένες Πολιτείες

Από τετραμήνου περίπου, αμερικανικές επιχειρήσεις ειδικευμένες στις πωλήσεις και την διαφήμιση μέσω του Διαδικτύου καθώς και ταχυδρομικώς, αρνούνται να προσφέρουν τιςπηρεσίες τους σε ευρωπαϊκές εταιρείες που διαθέτουν τα προϊόντα τους μέσω του δικτύου, ώστε αυτά να μην πωλούνται στις ΗΠΑ.

Συγκεκριμένα, η ισπανική επιχείρηση Barrabes.com, αλλά και γαλλικές και δανικές επιχειρήσεις, οι οποίες αναπτύσσουν μεγάλο τμήμα των δραστηριοτήτων τους στην εν λόγω χώρα, έχουν δει να μειώνονται δραστικά οι πωλήσεις τους λόγω του ανωτέρω μποϋκοτάζ.

Το μποϋκοτάζ αυτό επεκτείνεται και σε προμηθευτέςλικού, τόσο από τις ΗΠΑ όσο και ευρωπαίους, οι οποίοι, λόγω πιέσεων που ασκούνται από την άλλη όχθη του Ατλαντικού, δεν εκτελούν επί του παρόντος τις παραγγελίες των ευρωπαϊκών επιχειρήσεων.

Ομοίως, ανάλογη στάση, ανασχετική του ανταγωνισμού, αρχίζει να παρατηρείται και στο Ηνωμένο Βασίλειο, όπου η σχετική διαφήμιση έχει περιέργως απορριφθεί από ειδικευμένα στον τομέα αυτό έντυπα.

Δεδομένου ότι οι επιχειρήσεις ον λάιν εργάζονται εντός χρονικών περιθωρίων απείρως συντομότερων απ' ό,τι οι κλασικές επιχειρήσεις και εάν η Ευρωπαϊκή Επιτροπή χρειαστεί χρόνια για την επίλυση του προβλήματος αυτού, οι εν λόγω επιχειρήσεις είναι οριστικά καταδικασμένες, ποιες δράσεις σκοπεύει να αναλάβει η Ευρωπαϊκή Επιτροπή για την εξασφάλιση του ελεύθερου ανταγωνισμού με έναν προνομιακό εταίρο της, όπως οι ΗΠΑ· Με ποιον τρόπο θα προστατευθούν οι επιχειρήσεις αυτές μέχρις επιλύσεως του προβλήματος· Τι αντισταθμιστικά μέτρα θα ληφθούν για την αποζημίωσή τους·

Απάντηση του κ. Monti εξ ονόματος της Επιτροπής

(7 Ιανουαρίου 2003)

Το αξιότιμο μέλος αναφέρεται σε μια κατάσταση στην οποία οι αμερικανικές εταιρείες φέρεται να αρνούνται την παροχήπηρεσιών σε ευρωπαϊκές εταιρείες on-line έτσι ώστε να εμποδίσουν την πώληση των προϊόντων τους στις Ηνωμένες Πολιτείες. Σε μια τέτοια περίπτωση δεν μπορούν να εφαρμοστούν οι ευρωπαϊκοί κανόνες ανταγωνισμού. Για να είναι δυνατή η εφαρμογή των ευρωπαϊκών κανόνων ανταγωνισμού θα πρέπει η αντιανταγωνιστική συμπεριφορά είτε να επηρεάζει τις συναλλαγές μεταξύ των κρατών μελών είτε ναπάρχει δεσπόζουσα θέση σε σημαντικό τμήμα της κοινής αγοράς. Συνεπώς, ένα πιθανό μποϋκοτάζ που οργανώνεται από ιδιωτικές εταιρείες στις Ηνωμένες Πολιτείες και που εμποδίζει τις πωλήσεις on-line ή μέσω του Διαδικτύου των ευρωπαϊκών εταιρειών σε πελάτες που βρίσκονται στις Ηνωμένες Πολιτείες, δεν εμπίπτει στη δικαιοδοσία της Επιτροπής βάσει των κοινοτικών κανόνων ανταγωνισμού. Όσον αφορά τα αντιανταγωνιστικά μέτρα που έκαναν την εμφάνισή τους στο Ηνωμένο Βασίλειο, το αξιότιμο μέλος παρακαλείται να χορηγήσει περισσότερες πληροφορίες σχετικά με την ακριβή φύση των εν λόγω δραστηριοτήτων έτσι ώστε να μπορέσει η Επιτροπή να αξιολογήσει την κατάσταση.

Ωστόσο, ενδέχεται ναπάρχει κάποιο πρόβλημα σε επίπεδο εμπορίου όσον αφορά την πρόσβαση στην αγορά των Ηνωμένων Πολιτειών: για να μπορέσει η Επιτροπή να αξιολογήσει ένα τέτοιο πρόβλημα, θα πρέπει να γνωρίζει εάν πρόκειται για μέτρα θεσπίστηκαν από τις δημόσιες αρχές, για ποια ακριβώς προϊόντα καιπηρεσίες πρόκειται καθώς και τις ενέργειες που λήφθηκαν από τις ευρωπαϊκές εταιρείες βάσει του αμερικανικού δικαίου. Η Επιτροπή σημειώνει ότι εάν δεν πρόκειται για κρατικά μέτρα, θα είναι δύσκολο να προβληθούν επιχειρήματα, πράγμα που καταδεικνύει για άλλη μια φορά την ανάγκη αντιμετώπισης των προβλημάτων ανταγωνισμού σε διεθνή φόρουμ, και ιδίως τον Παγκόσμιο Οργανισμό Εμπορίου (ΠΟΕ). Σχετικά με το θέμα αυτό, παρακαλείται το αξιότιμο μέλος να χορηγήσει πληροφορίες για την ακριβή φύση των εν λόγω δραστηριοτήτων έτσι ώστε να μπορέσει η Επιτροπή να αξιολογήσει την κατάσταση.